**Институт директорының академиялық жұмыс жөніндегі орынбасары / Мектеп басшысының орынбасары:** кадрларды даярлау бағытына сәйкес келетін жоғары және / немесе жоғары оқу орнынан кейінгі білімнің болуы, уәкілетті орган тағайындаған ғылыми дәрежесінің (ғ.к., философия докторы (PhD)), ғылыми атағының (профессор, қауымдастырылған профессор (доцент), доцент)/тиісті дайындық бағытының PhD академиялық дәрежесінің болуы, білім беру ұйымдарында басшы лауазымдардағы жұмыс өтілі, ғылыми-педагогикалық жұмыс өтілі немесе кәсіптік қызмет бағыты бойынша (мамандық бойынша) ұйымдарда кемінде 3 жыл жұмыс өтілі, немесе мамандығы бойынша өндірістегі жұмыс өтілі кемінде 10 жыл немесе «Еңбек сіңірген мәдениет қайраткері», «Еңбек сіңірген өнер қайраткері» атақтары бар болған жағдайда, шығармашылық одақтарға мүшелікте кемінде 10 жыл жұмыс өтілі. Уәкілетті орган ұсынған республикалық ғылыми журналдарда, институт кадрларын даярлау бағытына сәйкес келетін халықаралық ғылыми басылымдарда және оқу-әдістемелік жарияланымдарда ғылыми жарияланымдардың болуы, соңғы 3 жылда кадрларды даярлау бейіні бойынша кәсіби сертификаттардың (1 жылға кемінде 72 сағат) болуы. Кеңсе бағдарламаларымен жұмыс істеу дағдылары, аналитикалық және анықтамалық типтегі ақпаратты дайындау дағдылары, қалыптасқан тұлғааралық және коммуникативтік қабілеттер, көшбасшылық және ұйымдастырушылық қасиеттер, стратегиялық ойлау дағдылары.

***Басымдылық:*** ТОП-500 құрамына кіретін ЖОО дипломы, «Болашақ» бағдарламасы бойынша алған дипломы, шет тілін В2-ден төмен емес (қолданыстағы халықаралық сертификатпен расталған) деңгейде білу.

**Институт директорының ғылыми жұмыс жөніндегі орынбасары:** кадрларды даярлау бағытына сәйкес келетін жоғары және / немесе жоғары оқу орнынан кейінгі білімнің болуы, уәкілетті орган тағайындаған ғылыми дәрежесінің (ғ.к., ғ.д., философия докторы (PhD)), ғылыми атағының (профессор, қауымдастырылған профессор (доцент), доцент)/тиісті дайындық бағытының PhD академиялық дәрежесінің болуы, ғылыми-педагогикалық жұмыс өтілі немесе кәсіптік қызмет бағыты бойынша (мамандық бойынша) ұйымдарда кемінде 3 жыл жұмыс өтілі, немесе өндірістегі (мамандығы бойынша) жұмыс өтілі кемінде 10 жыл. Уәкілетті орган ұсынған республикалық ғылыми басылымдарда, халықаралық ғылыми басылымдарда және дайындықтың тиісті бағыты бойынша оқу-әдістемелік жарияланымдарда ғылыми жарияланымдардың болуы. Соңғы 3 жылда кадрларды даярлау бейіні бойынша кәсіби сертификаттардың болуы (1 жылға кемінде 72 сағат), мемлекеттік органдар, жергілікті мемлекеттік органдар (ЖМО) және бизнес субъектілері қаржыландыратын ғылыми жобаларды тарту тәжірибесі, Scopus библиометриялық базаларымен, Web of Science және басқа да электрондық ресурстармен жұмыс істеу және кеңес беру тәжірибесі. Кеңсе бағдарламаларымен жұмыс істеу дағдылары, аналитикалық және анықтамалық типтегі ақпаратты дайындау дағдылары, қалыптасқан тұлғааралық және коммуникативтік қабілеттер, көшбасшылық және ұйымдастырушылық қасиеттер, стратегиялық ойлау дағдылары.

***Басымдылық:*** ТОП-500 құрамына кіретін ЖОО дипломы, «Болашақ» бағдарламасы бойынша алған дипломы, шет тілін В2-ден төмен емес (қолданыстағы халықаралық сертификатпен расталған) деңгейде білу.

**Кафедра меңгерушісі/Білім беру бағдарламасының жетекшісі:** кафедраның оқу - ғылыми бейініне сәйкес келетін жоғары және/немесе жоғары оқу орнынан кейінгі білім, уәкілетті орган тағайындаған ғылыми дәрежесінің (ғ.к., ғ.д., философия докторы (PhD)), ғылыми атағының (профессор, қауымдастырылған профессор (доцент), доцент) немесе PhD академиялық дәрежесінің болуы. Ғылыми-педагогикалық жұмыс өтілінің немесе кәсіптік қызмет бағыты бойынша кемінде 7 жыл жұмыс өтілінің немесе мамандығы бойынша өндірісте кемінде 10 жыл жұмыс өтілінің болуы. Соңғы 3 жылда кадрларды даярлау бейіні бойынша кәсіби сертификаттардың, білім берудегі менеджмент сертификатының болуы (1 курсқа кемінде 72 сағат). Кеңсе бағдарламаларымен жұмыс істеу дағдылары, аналитикалық және анықтамалық типтегі ақпаратты дайындау дағдылары, тұлғааралық және коммуникативтік қалыптасқан қабілеттер, көшбасшылық және ұйымдастырушылық қасиеттер, білім беру бағдарламаларын, жобаларды әзірлеу дағдылары, кафедра алдында тұрған міндеттерді және әртүрлі жобаларды іске асыру үшін сыртқы, үшінші тарап ресурстарын тарту дағдылары.

***Басымдылық:*** Q1-Q2 Journal Citation Report импакт-факторы бойынша кіретін ғылыми басылымдарда кемінде 2 жарияланымның болуы немесе соңғы 3 жылда СiteScore бойынша кемінде 50 процентилі бар; соңғы 5 жылдағы (өзін-өзі цитаталауды есепке алмағанда) Scopus немесе Web of Ѕсіеnсе дерекқоры бойынша кемінде 2 Хирш индексінің болуы, ТОП-500 құрамына кіретін ЖОО дипломы, сондай-ақ «Болашақ» бағдарламасы бойынша алған дипломы, шет тілін В2-ден төмен емес (қолданыстағы халықаралық сертификатпен расталған) деңгейде білу.